Wessel (slekt)

**Wessel** er en norsk slekt som trolig stammer fra Nederland eller Tyskland. Allerede på 1500-tallet er personer med navnet Wessel nevnt i norske kilder. Første sikre medlem av den mest kjente Wessel-slekten er *Jan Wessel* (i live ca. 1620) i Trondheim. Han var farfar til kjøpmann og rådmann Jan Wessel (1646-1716), Trondheim, som var gift med Maren Schøller (1656-1742). De var foreldre til bl.a. Peter Wessel Tordenskiold (1690-1720), viseadmiral Caspar von Wessel (1693-1768) som ble adlet i 1720 av den dansk-norske kongen, og sogneprest Christopher Wessel (1654-1754).

En gren av slekten fikk navnet Tordenskiold fordi Peter Wessels nevø, Johan Christopher Wessel (død 1793), ble adlet med sjøheltens adelsnavn og våpenskjold. Denne grenen utdøde i mannslinjen med Johan Christian Tordenskiold.

En gren av slekten stammer fra Christopher Wessels (død 1754) sønnedatter Gjertrud Marie Wessel (død 1829). Hun var gift første gang med kjøpmann Cornelius Olsen (død 1772) i Son. Deres sønn sorenskriver Jonas Wessel (død 1851), ble adoptert av den barnløse morbroren, generalauditør Ole Christopher Wessel (død 1794). Jonas Wessel har mange etterkommere.

Slekten *Wessel-Berg* stammer fra slekten Wessel gjennom Hedvig M. E. Wessel (død 1816). Hun var gift med stiftsoverrettsjustitiarius Jens Chr. Berg (død 1852), Christiania.

I flere norske byer er det gater som heter Wessels gate og som er oppkalt etter medlemmer i slekten.  

## Slektsvåpen

I sine segl hadde brødrene Christopher og Caspar (før adlingen) ekorn-figurer. Ekorn sammen med et tre er senere brukt på forskjellige måter i segl fra slektsmedlemmer. En versjon av slektsvåpenet har denne heraldiske beskrivelsen (blasonering) i boken *Norske slektsvåpen*: I sølv på hver side under et tre et sittende ekorn spisende på en nøtt, alt naturfarget. På hjelmen et grønt tre. 

Enkelte av seglene fra slekten har våpenets skjold skravert blått. Et ekorn med en nøtt er også brukt som hjelmtegn.

Tordenskiold og Caspar von Wessel fikk våpenskjold med helt andre figurer, da de ble adlet.

Stamfarens sønn, Henrik Jansson Wessel (død 1682), borger i Bergen, hadde i 1661 et segl med et kløvd skjold, i 1. felt et bumerke dannet av et speilvendt 4-tall ("merkurstav") med en tverrstav og fra en W, og i 2. felt en kronet tørrfisk. Over skjoldet står initialene H W. Han satt seglet på enevoldsarveregjeringsakten som en av representantene for borgerne i Bergen.

## Noen kjente personer i slekten
* Jan Wessel (død 1716), kjøpmann og rådmann i Trondheim.
* Peter Wessel Tordenskiold (død 1720), viseadmiral.
* Johan Herman Wessel (død 1785), forfatter i København.
* Eiler Wessel (død 1740), provst i Fosen.
* Christopher Wessel (død 1754), sogneprest i Fosen.
* Caspar von Wessel (død 1768), viseadmiral.
* Jonas Wessel (død 1785), sogneprest i Vestby og far til bl.a. Gjertrud Marie, Johan Herman, Ole Christopher og matematikeren Caspar.
* Ole Christopher Wessel (død 1794), generalauditør og gift 2. gang med Maren Juel, Hafslund hovedgård. Hun ble som enke gift med statsråd Marcus Gjøe Rosenkrantz.
* Johan Christopher Wessel (død 1793), adlet med navnet Tordenskiold, krigskommissær, Kristiansund.
* Andreas Bredal Wessel (død 1798), sogneprest i Romsdal.
* Caspar Wessel (død 1818), landmåler og matematiker, omtalt som første nordmann med en oppfinnelse av internasjonal betydning, oppfinner av x- og y-aksen, de ordnende prinsipper for massestatistisk analyse.
* Johan Henrich Tordenskiold (død 1820), skipsfører og legatstifter. Den Tordenskioldske Borgerskole i Holmestrand er oppkalt etter ham og Holmestrands kommunevåpen har ørnen fra hans våpen.
* Svend Wessel (død 1834), sogneprest i Børsen.
* Knud Wessel Brown (død 1837), sogneprest.
* Jonas Wessel (død 1851), sorenskriver i Nedre Telemark og Tinn.
* Hans Wilhelm Christopher Huitfeldt Wessel (død 1900), borgermester i Halden.
* Jonas Wessel ( død 1884), jernbaneingeniør og brukseier i Sverige.
* Severin Sophus Wessel (død 1884), brukseier i Sverige.
* Anne Margrethe Wessel (død 1885), Skien, gift med fogd Fredrik Charlow Borchsenius (død 1880), Mæla gård ved Skien.
* Fredrik August Wessel-Berg (død 1895), amtmann og sorenskriver.
* Benedicte («Benny») Marie Cappelen (død 1904) født Wessel, gift med Didrik Cappelen (1836–1914), Gjemsø kloster ved Skien.
* Hjalmar Wessel (død 1933), advokat og generaldirektør i Borregaard.
* Andreas Bredal Wessel (død 1940), distriktslege i Sør-Varanger og politiker.
* Ellisif Ranveig Wessel, født Müller (død 1949), syndikalist og gift med distriktslege Andreas Bredal Wessel.
* Gudrun Zapffe (død 1950) født Wessel og mor til filosofen Peter Wessel Zapffe (død 1990).
* Jan Wessel (død 1980), radioingeniør og grunnlegger av produksjonsbedriften Radionette.
* Otto Wessel von Porat (død 1982), bokser og olympisk mester.
* Andreas Bredal Wessel (død 1987), ingeniør og grunnlegger av With og Wessel hvor han sammen med Bror With bla. var importør av Audi og NSU, utviklet og produserte Rottefella-bindingen, With-båten mm.
* Merethe Wessel-Berg (f. 1973), kunstfotograf.
* Nanna Paus Wessel (1976–), kunstfotograf.
*Tore Wessel-Berg (1923-2011), professor i elektronikk

*Jan Wessel, bodde i Trondheim rundt år 1620. 
**Henrik Jansen Wessel (–1682) borger i Bergen 1646, 
***Jan Wessel (1646–1716), rådmann i Trondheim, eier Ringve gård, g. Maren Schøller. Sytten barn og en fosterdatter.
****Christopher Wessel (1674–1754) sogneprest Bjørnør
*****Andreas Bredal Wessel (1714–98) sogneprest Bjørnør og jubellærer, g. Dorothea Tostrup.
******Peter Bredal Wessel (1760–1842) sogneprest i Stod, g. Vivike Jelstrup (1766–1819)
*******Andreas Bredal Wessel (1792–1841) g. Ingeborg Stabell
********Peter Mathias Wessel (1821–90) g. Mathilde Ross
*********Andreas Bredal Wessel (1858–1940) fylkeslege i Finnmark, g. sin kusine på mors side, Ellisif Rannveig Müller (1866–1949, av Müller (slekt))
********Elisæus Vivicus Wessel (1823–67) kjøpte Brøset gård i Trondheim 1853, g. Anna Angell av Angell (slekt)
*********Henrik Cathar Lysholm Wessel (1861–1935) overtok Brøset (brant 1931), g. Friederica Goebel fra  Lübeck
**********Jan Wessel (1903–80), grunnla Radionette.
*******Theodor Wessel (1802–78) overtollbetjent og ordfører i Namsos, g. Rebekka Heyerdahl (1804–90)
********Hieronimus Heyerdal Wessel (1834–1917) lensmann Vardø, g. Hanna Giæver
*********Gudrun Wessel (1870–1950) g. 1897 apoteker Fritz Gottlieb Zapffe (1869–1956)
**********Peter Wessel Zapffe (1899–1990) filosof, g. 1935 Bergliot Johnson (1904–95, søster til Kaare Espolin Johnson) og 1952 Berit Riis (1919–2008)
*********Hanna Wessel (1875–1954) g. svenske Otto Magnus von Porat
**********Otto Wessel von Porat (1903–82) OL-bokser
*********Signe Wessel (1876–1957) g. 1899 legen Severin Andreas Heyerdahl
********Wivike Wessel (1838–1900) g. Johan Sommerschield, konsul og ordfører i Namsos
*****Johan Christopher Wessel (1727–93) krigskommissær, adlet 1761
******Johan Henrik Tordenskiold (1757–1820), opprettet Den Tordenskioldske Borgerskole i Holmestrand, 
******Johan Christian Tordenskiold (1778–1828), sekondløytnant i marinen (siste mann)
****Eiler Wessel (1680–1740) prost
****Jan Wessel (1684–1729) loskaptein
*****Jonas Wessel (1707–85) sogneprest Vestby g. Lena Schumacher (1715–89)
******Gjertrud Marie Wessel (1739–1829) g. Cornelius Olsen (1720–72) og Lars Randers (1714–1803)
*******Jonas Olsen (1766–1851) g. Anna Schjelderup (1771–1805), g. Severine Huitfeldt (1778–1819) og g. Sofie Huitfeldt (ca. 1770–1840)
********Hans Wilhelm Christopher Huitfeldt Wessel (1809–1900) g. Berenthine Plesner 
*********Benedicte (Benny) Wessel (1837–1904) g. godseier Didrik Cappelen (1836–1914) fra Skien
***********Se [[Cappelen (slekt)]] for mange kjente etterkommere*
********Cornelius Johan Wessel (1814–) g. Johanna Paludan
*********Jonas Wessel (1841-1910) oberstløytnant g. Hanna Flood (1852-1879) 
**********Hjalmar Wessel (1876–1933) h.r.advokat og generaldirektør i Borregaard, g. 1899 Ellen Jeremiassen (1876-1967, forfatter og datter av Johan Jeremiassen)
******Johan Herman Wessel (1742–85) dikter
******Ole Christopher Wessel (1744–94) landmåler og generalauditør g. 1779 Helene Carlsen Barclay (1762–1826) og etter hennes skandale med Enevold de Falsen, g. 1791 Maren Juel fra Hafslund hovedgård
******Caspar Wessel (1745–1818) landmåler og matematiker
****Karen Wessel (1685–1756) g. rådmann i Trondheim Knud Bruun
*****Peder Wessel Brown g. Christiana Augusta Parelius  (1720–1766)
******Knud Wessel Brown (1752–1832) prest i Høyland på Jæren
******Peter Caspar Wessel-Brown (1757–1840) marineoffiser, g. Anna Sophie Henriksen (1768–1855)
****Ole Wessel (1687–1748) sogneprest Vestby, g. Hedevig Vagel
*****Joachim Wessel (1739–91) g. Susanne Vagel
******Hedevig Maria Elisabeth Wessel (1783–1816) g. historiker Jens Christian Berg (1775–1852)
*******Niels Joachim Wessel-Berg (1807–68) 
********Harald Oskar Wessel-Berg (1844–99)
*********Harald Olaf Wessel-Berg  (1889-1980) bonde, g. Karen Røed (1887-1972)
**********Tore Wessel-Berg (1923–2011) professor i elektronikk
*******Fredrik August Wessel-Berg (1809–95) jurist
********Louise Marie Wessel-Berg (1841–1917) g. tollkontrollør Morten Ulrik Anker (1838–1922)
*********Bernt Theodor Anker (1867–1943) prest og målmann
****Peter Wessel (1691–1720) viseadmiral, adlet 1716, kjent som **Tordenskiold**
****Caspar Wessel (1693–1768) viseadmiral, adlet 1720 og fikk navnet **von Wessel** for å få gifte seg 1721 med Edele Cathrine Kaas (1679–1742), datter av Hans Kaas. Atter gift 1747 med Elisabeth Skeel til Bornholm (1696–1754). Hadde en datter som døde før ham

Tordenskjold. Kopi - NB bldsa OTO0961 A (cropped).jpg | Peter Wessel (1691–1720) viseadmiral (Tordenskjold)
Caspar von Wessel.jpg | Caspar von Wessel (1693–1768) ble viseadmiral
Middelthun Wessel 1865.JPG | Johan Herman Wessel (1742–85) ble dikter
OleChristopherWessel-OB.00395.jpg | Ole Christopher Wessel (1744–94) ble generalauditør
581. Pastor Wessel-Berg. Kopi - NB bldsa OTO0261 A (cropped).jpg | Niels Joachim Wessel-Berg (1807–68)  
Hjalmar Wessel.jpg | Hjalmar Wessel (1876–1933) sjef i Borregaard
JanWessel-OB.F06532a (cropped).jpg | Jan Wessel (1903–80)  grunnla Radionette


## Referanser


## Litteratur
* G. Wessel: *Stamtavle over de ældre norske Familier Wessel*, Christiania 1898
* Hans Krag: *Norsk [[heraldikk|heraldisk]] mønstring fra [[Frederik IV av Danmark og Norge|Fredrik IV]]s regjeringstid 1699-1730*, Drøbak 1942 – Kristiansand S 1955, side 99 (Ole Wessels segl i 1732) 
* Hans Cappelen: *Norske slektsvåpen*, Oslo 1969 (2. opplag 1976)
* Herman L. Løvenskiold: *Heraldisk nøkkel*, Oslo 1978

**Dansk**
* Anders Thiset og P.L. Wittrup: *Nyt dansk Adelslexikon*, København 1904, med Tordenskiold og von Wessel
* H. Storck: *Dansk Vaabenbog*, København 1910, med Tordenskiold og von Wessel
* Sven Tito Achen: *Danske adelsvåbener. En heraldisk nøgle*, København 1973, med Tordenskiold og von Wessel
*Allan Tønnesen (redaktør): *Magtens besegling. [[enevoldsarveregjeringsakten|Enevoldsarveregeringsakterne]] af 1661 og 1662 underskrevet og beseglet af [[stand|stænderne]] i Danmark, Norge, Island og [[Færøyene|Færøerne]]*, utgitt av det skandinaviske Heraldisk Selskap på Syddansk Universitetsforlag, Odense 2013, 583 s., ISBN 9788776746612, side 389 med kort omtale og foto av seglet til Henrik Jansson Wessel med navnet skrevet som *Hendrich Vessel*.

**Engelsk**

2004, Harper Collins forlag, New York, Human accomplishment: the pursuit of excellence in the arts and science, 800BC to 1950 (Caspar Wessel)